དུས་བབ་གསར་པ་དང་འགྱུར་བ་གསར་པའི་ཡོ་ལང་ཁྲོད་བོད་ལྗོངས་འཐབ་ཕྱོགས་གཅིག་འགྱུར་པུའུ་ནས་གསར་སྐྲུན་ལྟ་བ་བཅོས་སྒྱུར་གྱི་དགོངས་དོན་ལྟར་ཏང་ཕྱིའི་ཤེས་ལྡན་མི་སྣ་དང་སྤྱི་ལ་དབང་བ་མ་ཡིན་པའི་དཔལ་འབྱོར་གྱི་གལ་ཆེའི་ལས་དོན་མི་སྣ།སྨྱན་སྦྱོར་གསར་པའི་འཐུས་ཚབ་མི་སྣའི་ལས་དོན་སྤེལ་ཕྱོགས་སོགས་སྒོ་ཀུན་ནས་བོད་ལྗོངས་འཐབ་ཕྱོགས་གཅིག་འགྱུར་གྱི་ལས་དོན་སྤེལ་བའི་དམིགས་ཚད་གསར་པ་དང་ཁ་གཏད་གསར་པ་བཅས་གཏན་འཁེལ་བྱས་པ་རེད།དུས་མཚུངས་སུ་ཐེ་ཝན་དང་བོད་རིགས་སྤུན་ཟླའི་ཐད་ཀྱི་ལས་དོན་བྱེད་ཕྱོགས་མུ་མཐུད་ནས་ཇེ་ཟབ་དང་ཇེ་ཡངས་སུ་བསྐྱེད་རྒྱུ་དང་དེ་བཞིན་ཏང་ཕྱིའི་འཐུས་མི་འདེམ་སྒྲུག་དང་གསོ་སྐྱོང་གི་ནུས་པ་སྔར་བས་མང་བ་བསྐྱེད་དེ་འཐབ་ཕྱོགས་གཅིག་འགྱུར་གྱི་ཁྱབ་ཁོངས་སྔར་བས་ཇེ་ཡངས་སུ་གཏོད་རྒྱུ་རེད།གཞན་ཡང་བོད་ལྗོངས་ཀྱི་དོན་དངོས་གནད་དོན་དང་ཟུང་འབྲེལ་བྱས་ཏེ་དམིགས་ཡུལ་དང་ཁ་གཏད་ངོས་བཟུང་གིས་མི་རིགས་ཆོས་ལུགས་ཀྱི་ལས་དོན་སྤེལ་བ་དང་མུ་མཐུད་ལོ་གོང་མའི་ཀྲུང་དབྱང་མི་རིགས་ལས་དོན་ཚོགས་འདུའི་དགོངས་དོན་ཁག་ལག་བསྟར་དོན་འཁྱོལ་བྱས་ཏེ་བློ་སྟོབས་ཆེན་པོས་ཆོས་ལུགས་དང་སྤྱི་ཚོགས་རིང་ལུགས་ཀྱི་སྤྱི་ཚོགས་བར་ཉ་མོ་ཆུར་གནས་ཀྱི་ལམ་ཕྱོགས་འཚོལ་ཞིབ་བཅས་བྱས་ཏེ་བོད་ལྗོངས་ཀྱི་མི་རིགས་ཁག་བར་ཞི་མཐུན་མཉམ་གནས་དང་སྐྱིད་སྡུག་མཉམ་མྱོང་།ཞི་བདེ་འཕེལ་རྒྱས་བཅས་ཡོང་བར་སྐུལ་འདེད་བཏང་བ་རེད།མ་ཟད་བོད་ལྗོངས་འཐབ་ཕྱོགས་གཅིག་འགྱུར་པུའུ་རང་ངོས་ཀྱི་འཛུགས་སྐྲུན་དང་ཕྱོགས་བསྡུས་བྱང་ཚད་གོང་མཐོར་བཏང་ནས་འཐབ་ཕྱོགས་གཅིག་འགྱུར་མི་སྣ་ཏང་ཕྱིའི་མི་སྣའི་དཔུང་གྲོགས་སུ་འགྱུར་བ་དང་འཐབ་ཕྱོགས་གཅིག་འགྱུར་པུའུ་ཏང་ཕྱིའི་མི་སྣའི་ཁྱིམ་གཞིས་སུ་འགྱུར་བར་ནུས་པ་འདོན་བཞིན་ཡོད་འདུགབོད་རང་སྐྱོང་ལྗོངས་འཐབ་ཕྱོགས་གཅིག་འགྱུར་ཚན་པས་གོང་སྨྲས་ཀྱི་ཧུར་བརྩོན་ལ་བརྟེན་ནས་བོད་ལྗོངས་འཕེལ་རྒྱས་དང་འཆམ་མཐུན།བརྟན་ལྷིང་བཅས་ཡོང་བར་རྒྱུན་མཐུད་ཀྱིས་ནུས་ཤུགས་འདོན་སྤེལ་བྱས་ཡོད།